Vasiliev Nini

Vasiliev Nini është Skulptor monumental shqiptar i lindur në Gjirokastër, 1954, nga Tirana; me banim në Columbus, Ohio në Shtetet e Bashkuara të Amerikës prej vitit 2007. Ka punuar si lektor dhe pedagog i arteve figurative në Akademia e Arteve të Tiranës si dhe duke e vijuar privatisht profesionin në klasa studentësh në Omaha,Nebraska. Disa nga veprat e tij janë pjesë e koleksionit mbretëror nga ish Mbretëresha Beatrix e Hollandës. Ndër veprat e zgjedhura dhe më popullore janë shtatorja e Nënë Terezës e vendosur në Klinë të Kosovës, Detroit dhe New York si porosi e komunitetit shqiptaro-amerikan.Po kaq i njohur është dhe miniatura e statujës dhe bustit të Presidentit Barack Obama e realizuar nga autori në vitin 2009.

Vlerësime&Ekspozita
1996 Fitues i vendit të tretë për skulpturë  i konkursit Onufri '96 tek 
Galeria Kombëtare e Arteve;
1986 është fitues i konkursit kombtar për skulptura në park.
1985,1983,1981 i vlerësuar në çmime nga Galeria Kombëtare e Arteve .

 Autor i veprave 

Veprat kryesore si autor dhe bashkautor në skulpturën monumentale të Ninit, të caktuara nga Ministria e Arsimit dhe Sportit e Shqipërisë, komisionet artistike dhe Lidhja e Shkrimtarëve dhe Artistëve (LSHA), fillojnë:

 (1982) në Muzeun e Ersekës, Triptiku skulpturor ;
 (1984) në Skrapar është monumenti i Helmësit ; 
 (1985) në Tiranë monumenti Kordelja dedikuar Institutit të Grave; 
 (1986) në Parkun e Tiranës Gruaja Këngtare ;
 (1988) në parkun dhe Kompleksin Sportiv të Pishinave të Tiranës skulptura estetike e njohur  Notarja ; 
 (1992) në Gjirokastër është Memoriali kushtuar Martirëve të Luftës në fshatin   Palokastër; 
 (1999) në Fier është Monumenti i shkrimtarit Jakov Xoxa.

Në Shtetet e Bashkuara është pjesmarrës në ekspozita vetiake dhe kolektive në Qendrat e Artit dhe Universitare kryesisht në Nebraska dhe Ohio si dhe ka ekspozuar në Ambasadën e Shqipërisë në Washington, D.C.

 Referime 
Illyriapress.com 
News.al
korrik 2013 News.al
2008 News.al

 Lidhje të jashtme 
Artwanted.com
Youtube.com
Askart.com

Kategoria:Njerëz nga Gjirokastra
Kategoria:Skulptorë shqiptarë
Kategoria:Lindje 1954
Kategoria:Njerëz që jetojnë